На основу члана 37. Статута Града Ниша, ("Службени лист Града Ниша", број 88/08, 143/2016 и 18/2019)

 Скупштина Града Ниша на седници одржаној \_\_\_\_\_\_\_\_\_ 2019. године донела је

**Р Е Ш Е Њ Е**

 I **УСВАЈА СЕ** Извештај о раду Јавне предшколске установе "Пчелица" Ниш за радну 2018/2019 годину број 6990 од 11.9.2019. године који је усвојио Управни одбор Установе Одлуком број 7002 од 11.9.2019. године.

 II Решење доставити Јавној предшколској установи "Пчелица" и Градској управи Града Ниша - Секретаријату за образовање.

Број:

У Нишу,

**СКУПШТИНА ГРАДА НИША**

Председник

 Mр Раде Рајковић

**О б р а з л о ж е њ е**

 Правни основ за доношење овог решења је садржан у Статуту Града Ниша, којим је у члану 37. тачка 24. прописано да Скупштина Града Ниша разматра и усваја годишње извештаје о раду установа и других јавних служби чији је оснивач.

Управни одбор Јавне предшколске установе "Пчелица" Ниш на седници одржаној дана 11.9.2019. године Одлуком број 7002 усвојио је Извештај о раду Јавне предшколске установе "Пчелица" за радну 2018/2019. годину број 6990 од 11.9.2019. године.

 Извештај о раду садржи податке о реализацији програмских опредељења из Годишњег плана рада Предшколске установе „Пчелица“ за радну 2018/2019. годину. Извештаји о раду предшколске установе се дају за радну, а не календарску годину, док се финансијски извештаји дају за календарску годину у складу са Одлуком о буџету Града Ниша.

У Извештају су дати подаци о реализацији приоритетних циљева и задатака Установе за остваривање програма, Реализованим облицима рада са децом, Реализованим програмима и услугама, Материјалним условима у којима се остваривала делатност, Реализацији програма сарадње, Извештај о организацији рада у Установи и кадровима, Реализованим програмима и плановима рада стручних органа, извештај о раду органа управљања, календар рада и Извештај о праћењу и вредновању остваривања предшколског програма установе.

 Установа је основну делатност обављала у 26 вртића са целодневним и полудневним боравком. Припремни предшколски програм у години пред полазак у школу организован је и у просторијама при основним школама и месним канцеларијама.

 У Jавној предшколској установи „Пчелица“ у радној 2018/2019 години просечно је било уписано 6345 деце у 265 група и то:

* У јасленом целодневном боравку (6-36 месеци) – 1098 деце у 52 групе,
* У целодневном боравку (3 - 5,5 год.) – 3672 деце у 131 група,
* У целодневном боравку (5,5 - 6,5 год.) – 845 деце у 32 групе,
* У припремном предшколском програму на 4 сата у вртићима и прилагођеним просторима – 506 деце у 36 група и
* Васпитно образовни рад са децом на дужем болничком лечењу – 60 деце у 4 групе.

Просечан број долазеће деце на нивоу целе установе је био 57,25% од броја укупно уписане деце.

Просечан број деце на листи чекања на нивоу Установе узраста од 6 месеци до 5,5 година у радној 2018/2019 години износи 2703 деце.

Поред основне делатности, Установа је обављала и проширене делатности, у складу са решењем о давању сагласности Министарства просвете, науке и технолошког развоја.

С обзиром да је Установа исказала губитак у делу проширених делатности, Градоначелник је образовао радну групу са задатком да предузме радње које воде трајној консолидацији рада Јавне предшколске установе „Пчелица“ Ниш.

Радна група је на основу Анализе пословања проширене делатности, који је сачинила Јавна предшколска установа“ Пчелица“ Ниш, дала 31.10.2018. године свој Коначни извештај о раду.

Наведени извештај је усвојио Управни одбор Установе на седници одржаној 26.11.2018.године и утврдио као нерентабилне пословање 20 малопродајних објеката, послове производње смрзнутог пецива и послове кетеринга.

Наведено је да само малопродајни објекти у Основној школи „Свети Сава“, Економској школи и продавници „Пчелицина слатка радионица“ послују рентабилно.

Извештај о раду Јавне предшколске установе "Пчелица" Ниш за радну 2018/2019 годину представља и основу за планирање рада Установе у радној 2019/2020 години.

 Имајући у виду да је Извештај о раду сачињен у складу са законом, прописима Града и циљевима оснивања Установе, предлаже се доношење Решења као у диспозитиву.

**Секретаријат за образовање**

Бојана Станковић\_\_\_\_\_\_\_\_\_\_\_\_\_\_\_\_\_\_\_\_\_\_

Марија Андоновић\_\_\_\_\_\_\_\_\_\_\_\_\_\_\_\_\_\_\_\_\_

 Овлашћено лице-по овлашћењу

 начелника Градске управе Града Ниша

 Бојана Станковић